
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 294 

10 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση, έγκριση, προκήρυξη και εκτέλεση διενέρ¬ 
γειας της στατιστικής Έρευνας Συνεχούς Επαγ¬ 
γελματικής Κατάρτισης στις Επιχειρήσεις έτους 
2005, έγκριση χρησιμοποίησης στατιστικών ορ¬ 
γάνων και καθορισμός της αμοιβής τους. 1 

Συγκρότηση επιτροπής για τον καθορισμό της ύλης, 
για την απόκτηση ειδικής άδειας οδήγησης Επι¬ 
βατικού Δημόσιας Χρήσης Αυτοκινήτου. 2 

Αποδοχή παραίτησης μέλους του Δ.Σ. της Α.Ε. «Ορ¬ 
γανισμός Σιδηροδρόμων Ελλάδος (Ο.Σ.Ε.)» και ορι¬ 
σμός νέου μέλους - Διευθύνοντος Συμβούλου.... 3 


Σύσταση και ορισμός μελών της Ομάδας Εργασίας 
για την ενιαιοποίηση των εντύπων αιτήσεων και 
των βεβαιώσεων - πιστοποιητικών που χορηγούν 
τα Εφετεία, οι Εισαγγελίες Εφετών, τα Πρωτοδι¬ 
κεία, οι Εισαγγελίες Πλημμελειοδικών, τα Ειρηνο¬ 
δικεία και τα Πταισματοδικεία της χώρας. 4 

Συμπλήρωση - τροποποίηση της υπ’ αριθμ. 655/31.1.2006 
υπουργικής απόφασης περί ορισμού Επιτροπής 
Παρακολούθησης και Παραλαβής του έργου «Υλο¬ 
ποίηση Ολοκληρωμένου Πληροφοριακού Συστήμα¬ 
τος Παρακολούθησης της ανάπτυξης στην Μακε¬ 
δονία και Θράκη αλλά και στην Νοτιοανατολική 
Ευρώπη» και «Κατάρτιση του Προσωπικού του 
Υ.ΜΑ.Θ. στη Χρήση του Ολοκληρωμένου Πληρο¬ 
φοριακού Συστήματος παρακολούθησης της ανά¬ 
πτυξης στη Μακεδονία και Θράκη αλλά και στη 
Νοτιοανατολική Ευρώπη» στα πλαίσια του Επιχει¬ 
ρησιακού Προγράμματος «Κοινωνία της Πληροφο¬ 
ρίας» του Γ' ΚΠΣ. 5 

Τροποποίηση της υπ’ αριθμ. 08/ΔΤΑ/25342/99/7.1.2000 
απόφασης του Γενικού Γραμματέα Περιφέρειας 
Αττικής, για σύσταση Νομικού Προσώπου με την 
επωνυμία «Αθλητικός Οργανισμός Δήμου Νέας 
Μάκρης», όπως τροποποιήθηκε με την υπ’ αριθμ. 

08/ΔΤΑ/7232/16.6.2005 όμοια. 6 

Τροποποίηση της υπ’ αριθμ. 5223/18.3.1993 απόφασης 
του Νομάρχη Μεσσηνίας, περί συστάσεως Νομι¬ 
κού Προσώπου στο Δήμο Καλαμάτας Ν. Μεσση¬ 
νίας με την επωνυμία «Δημοτικός Κοινωνικός Φο¬ 
ρέας Δήμου Καλαμάτας». 7 


Τροποποίηση της υπ’ αριθμ. 7477/24.4.1985 απόφασης 
του Νομάρχη Μεσσηνίας, περί συστάσεως Νομι¬ 
κού Προσώπου στο Δήμο Καλαμάτας Ν. Μεσση¬ 
νίας με την επωνυμία «Κέντρο Ανοικτής Προστα¬ 
σίας Ηλικιωμένων». 8 

Τροποποίηση της υπ’ αριθμ. 71744/17.9.1982 απόφα¬ 
σης των Υπουργών Εσωτερικών και Υγείας και 
Πρόνοιας περί συστάσεως Νομικού Προσώπου 
στο Δήμο Καλαμάτας Ν. Μεσσηνίας με την επω¬ 
νυμία «Κέντρο Ανοικτής Προστασίας Ηλικιωμένων 


Δήμου Καλαμάτας». 9 

Α ΠΟΦΑΣΕΙ Σ 

Αριθμ. 2602/Γ5-365 (1) 


Ανάθεση, έγκριση, προκήρυξη και εκτέλεση διενέργειας 
της στατιστικήςΈρευνας Συνεχούς Επαγγελματικής 
Κατάρτισης στις Επιχειρήσεις έτους 2005, έγκριση 
χρησιμοποίησης στατιστικών οργάνων και καθορι¬ 
σμός της αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του ν.δ. 3627/56 «Περί οργανώσεως της ΕΣΥΕ» και 
των π.δ. 1143/1980 «Περί Οργανισμού της ΕΣΥΕ» και 
226/2000 «Οργανισμός της Γ.Γ. ΕΣΥΕ», 

β. του π.δ. 81/21.3.2002 (ΦΕΚ 57/τ. Α721.3.2002) με θέμα 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονο¬ 
μικών», 

γ. του άρθρου 90 του «Κώδικα Νομοθεσίας για τη 
Κυβέρνηση & τα Κυβερνητικά Οργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/τ. Α'/ 
22.4.2005), 

δ. του άρθρου 10 του ν. 2392/1996 «πρόσβαση της 
Γενικής Γραμματείας Εθνικής Στατιστικής Υπηρεσίας 
της Ελλάδος (ΓΓ ΕΣΥΕ) σε διοικητικές πηγές και διοι¬ 
κητικά αρχεία, Επιτροπή Στατιστικού Απορρήτου, ρύθ¬ 
μιση θεμάτων διενέργειας απογραφών και στατιστικών 
εργασιών, καθώς και θεμάτων της Γ.Γ. ΕΣΥΕ», 

ε. του άρθρου 22 του ν. 2362/1995 «περί Δημοσίου 
Λογιστικού Ελέγχου των δαπανών του Κράτους και 
άλλες διατάξεις», 

στ. του άρθρου 7 της υπ’ αριθμ. 37930/ΔΙΟΕ 
1264/14.10.2005 (ΦΕΚ 1432/τ. Β'/2005) απόφασης του 
Πρωθυπουργού και του Υπουργού Οικονομίας και Οι¬ 
κονομικών με θέμα: «Καθορισμός αρμοδιοτήτων των 
Υφυπουργών Οικονομίας και Οικονομικών», 

ζ. του άρθρου 40 του ν. 849/1978 «περί παροχής κινή¬ 
τρων δια την ενίσχυσιν της περιφερειακής και οικονο¬ 
μικής ανάπτυξης της Χώρας», όπως συμπληρώθηκε με 
το άρθρο 8 του ν. 2129/1993 με θέμα «Αύξηση συντάξεων 
και άλλες διατάξεις». 

2. Τη συμφωνία χρηματοδότησης υπ’ αριθμ. 
33200.2005.005-2005.250, ύψους εκατόν εξήντα οκτώ 
χιλιάδων τετρακοσίων δεκατεσσάρων (168.414) ευρώ, 
η οποία έχει υπογράφει μεταξύ της Γ.Γ. ΕΣΥΕ και του 
Στατιστικού Γραφείου των Ευρωπαϊκών Κοινοτήτων 
(ΕΨΒΟδΤΑΤ) και η οποία αφορά τη διενέργεια της'Ερευ- 
νας, Συνεχούς Επαγγελματικής Κατάρτισης στις Επιχει¬ 
ρήσεις «ΟοηΙίηυίηρ νοοαίίοηεΐ ΐΓείηίηρ ευη/ογ - ΘΝ/Τ3». 

3. Το γεγονός ότι από τις διατάξεις αυτής της από¬ 
φασης προκαλείται δαπάνη ύψους εκατόν εξήντα οκτώ 
χιλιάδων τετρακοσίων δεκατεσσάρων ευρώ (168.414,00) 
συμπεριλαμβανομένου και του ΦΠΑ, για την περίοδο 
Ιανουάριος 2006 - Σεπτέμβριος 2007, εκ των οποίων 
για το οικονομικό έτος 2006 ποσό εκατόν τριάντα οκτώ 
χιλιάδων (138.000) ευρώ και για το έτος 2007 ποσό 
τριάντα χιλιάδων τετρακοσίων δεκατεσσάρων (30.414) 
ευρώ, δαπάνη η οποία εξ ολοκλήρου θα καλυφθεί από 
το σχετικό συμβόλαιο. 

Ι.Έτος 2006 = 138.000,00 ευρώ (ΚΑΕ 5354) 

2.Έτος 2007 = 30.414,00 ευρώ (ΚΑΕ 5354) 

Το σύνολο της ανωτέρω δαπάνης θα καλυφθεί από 
εμβάσματα της Ε.Ε. τα οποία θα σταλούν στο λογαρι¬ 
ασμό 234-186/5 της Γ.Γ. ΕΣΥΕ στην Τράπεζα της Ελλά¬ 
δος, σύμφωνα με την υπ’ αριθμ. 9611/3860/3.4.1980 κοινή 
απόφαση των Υπουργών Συντονισμού και Οικονομικών 
με θέμα: «Εμφάνιση δοσοληψιών του Ελληνικού Δημο¬ 
σίου μετά των Ευρωπαϊκών Κοινοτήτων» και μέσω του 
Υπολόγου Συμψηφισμού, θα εγγραφούν στον Προϋπολο¬ 
γισμό της Γ.Γ. ΕΣΥΕ (ειδ. Φορέας 23-750 και ΚΑΕ 5354). 
Ο ανωτέρω λογαριασμός τηρείται στη Τράπεζα της 
Ελλάδος βάσει της κοινής απόφασης των Υπουργών 
Εθνικής Οικονομίας και Οικονομικών με αριθμό 17224/Β 
4215/12.12.2000, αποφασίζουμε: 

1. α. Αναθέτουμε στο Τμήμα Στατιστικών Μισθωτής 
Εργασίας της Δ/νσης Στατιστικών Πληθυσμού και Αγο¬ 
ράς Εργασίας της Γ.Γ. ΕΣΥΕ τη διενέργεια τηςΈρευνας 
Συνεχούς Επαγγελματικής Κατάρτισης στις Επιχειρή¬ 
σεις. 

β. Εγκρίνουμε και προκηρύσσουμε τη διενέργεια της 
Έρευνας Συνεχούς Επαγγελματικής Κατάρτισης στις 
Επιχειρήσεις από το Τμήμα Στατιστικών Μισθωτής Ερ¬ 
γασίας της Δ/νσης Στατιστικών Πληθυσμού και Αγοράς 
Εργασίας της Γ.Γ. ΕΣΥΕ από την 1η Ιανουάριου 2006 έως 
30 Σεπτεμβρίου 2007. 

2. Σκοπός τηςΈρευνας Συνεχούς Επαγγελματικής Κα¬ 
τάρτισης στις Επιχειρήσεις η οποία διενεργείται στο 
πλαίσιο του Κανονισμού, 1552/2005 του Ευρωπαϊκού Κοι¬ 
νοβουλίου και του Συμβουλίου της 7ης Σεπτεμβρίου 
2005, είναι να καταγραφούν: 

• Το είδος των προγραμμάτων κατάρτισης που πραγ¬ 
ματοποιείται από τις επιχειρήσεις. 

• Οι κατηγορίες του προσωπικού που παρακολουθούν 
τα προγράμματα. 


• Το ποσό των χρημάτων όπως και ο χρόνος που 
δαπανάται για επαγγελματική κατάρτιση. 

3. Ερευνώμενες μονάδες είναι οι επιχειρήσεις. 

Το χρονικό διάστημα εντός του οποίου θα διενεργηθεί 
η έρευνα είναι από την 1.1.2006 και μέχρι τη 30.9.2007. 

Η έρευνα έχει πενταετή περιοδικότητα και ως πε¬ 
ρίοδος αναφοράς των στοιχείων είναι το έτος 2005 
(1.1.2005 έως 31.12.2005). 

Η έρευνα είναι δειγματοληπτική σε όλες τις επιχειρή¬ 
σεις του ιδιωτικού και ευρύτερου Δημόσιου Τομέα και 
καλύπτει τους κλάδους οικονομικής δραστηριότητας 
από Γ έως Ξ (ορυχεία και λατομεία, μεταποιητικές βιο¬ 
μηχανίες, παροχή ηλεκτρικού ρεύματος φυσικού αερίου 
και νερού, κατασκευές, εμπόριο, ξενοδοχεία και εστια¬ 
τόρια, μεταφορές και επικοινωνίες, ενδιάμεσοι χρηματο¬ 
πιστωτικοί οργανισμοί, διαχείριση ακίνητης περιουσίας, 
εκπαίδευση και υγεία), της ταξινόμησης ΣΤΑΚΟΔ 03. 

Τα αποτελέσματα θα εξαχθούν σε ετήσια βάση και 
θα καλύπτουν το σύνολο χώρας και κατά 2ψήφιο κλάδο 
οικονομικής δραστηριότητας. Τα πρωτογενή στοιχεία 
της έρευνας θα αποσταλούν στη Στατιστική Υπηρεσία 
της Ευρωπαϊκής Ένωσης (ΕυΐΌδΙαί). 

Το μέγεθος του δείγματος είναι τέτοιο, ώστε να εξα¬ 
σφαλίζει αντικειμενικές και αμερόληπτες εκτιμήσεις των 
ζητουμένων μεγεθών . Θα ερευνηθούν 4.500 επιχειρή¬ 
σεις σε σύνολο χώρας. 

Αναλυτικά η έρευνα περιλαμβάνει τις κάτωθι εργα¬ 
σίες: 

• Σχεδιασμός και οργάνωση της έρευνας με την ανά¬ 
λογη διοικητική υποστήριξη. 

• Δημιουργία του απαραίτητου λογισμικού προγράμ¬ 
ματος (εοΙΙνναΓθ) για την εισαγωγή την επεξεργασία και 
τον έλεγχο των στατιστικών στοιχείων της έρευνας. 

• Εκπαίδευση των ερευνητών για τον τρόπο συλλογής 
των στοιχείων της έρευνας και την ορθή συμπλήρωση 
των ερωτηματολογίων. 

• Συλλογή των στατιστικών στοιχείων. 

•Έλεγχος της εργασίας των ερευνητών. 

• Κωδικογράφηση των στοιχείων στα συλλεχθέντα 
ερωτηματολόγια. 

• Εισαγωγή των ερωτηματολογίων σε Ηλεκτρονικό 
Αρχείο. 

• Ανάλυση δεδομένων και παρουσίαση αποτελεσμά¬ 
των. 

• Σύνταξη έκθεσης ποιότητος (ηυαίίίγ γορογΙ) η οποία 
θα συνοδεύει τα αποτελέσματα της έρευνας και θα 
περιλαμβάνει τη μέθοδο που εφαρμόστηκε για την 
επιλογή του δείγματος, τη συλλογή, επεξεργασία και 
ανάλυση των αποτελεσμάτων της έρευνας, καθώς και 
τους δείκτες (σφάλμα δειγματοληψίας, μεροληψία κ.λπ.) 
αξιολόγησης της ποιότητας των αποτελεσμάτων της 
έρευνας. 

4. Για τη διενέργεια και την ολοκλήρωση τηςΈρευνας 
Συνεχούς Επαγγελματικής Κατάρτισης στις Επιχειρή¬ 
σεις θα χρησιμοποιηθούν: 

• Οι υπάλληλοι της Γ.Γ.ΕΣΥΕ, με δυνατότητα μετακί¬ 
νησης εκτός έδρας, εντός έδρας - εκτός γραφείου. 

• μέχρι 100 ιδιώτες - συνεργάτες, οι οποίοι θα απα¬ 
σχοληθούν κατά το στάδιο της συλλογής των ερωτη¬ 
ματολογίων, εφόσον οι ανάγκες της έρευνας δεν καλυ¬ 
φθούν από τους υπαλλήλους της Γ.Γ. ΕΣΥΕ. 

Ο ορισμός των ανωτέρω οργάνων της έρευνας θα 
γίνει με απόφαση του Γ ενικού Γ ραμματέα της ΕΣΥΕ. 

5. Η αμοιβή των οργάνων της έρευνας, κατά το έτος 
2006, καθορίζεται ως εξής: 

α.Για ιδιώτες συνεργάτες 17 ευρώ ανά πλήρως και 
σωστά συμπληρωμένο ερωτημ/γιο και μέχρι 300 ερω¬ 
τηματολόγια για καθένα. 

(συνολική δαπάνη 17 ευρώ X 4.500 ερωτηματολό- 
για=76.500 ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Μαρτίου 2006 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. Α-ΟΙΚ. 5541/434 (2) 

Συγκρότηση επιτροπής για τον καθορισμό της ύλης, για 
την απόκτηση ειδικής άδειας οδήγησης Επιβατικού 
Δημόσιας Χρήσης Αυτοκινήτου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. του ν.δ. 638/1970 «περί ιατρικής εξετάσεως των οδη¬ 
γών αυτοκινήτων κ.λπ.» άρθρο 2, όπως τροποποιήθηκε 
και συμπληρώθηκε με τους νόμους, 771/1978, 823/1978, 
1959/1991, 2366/1995, 2465/1997, 2671/1998, 2801/2000 και 
3371/2005 και ισχύει σήμερα, 
β. του άρθρου 90 του του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε με το 
άρθρο πρώτο του π.δ. 63/2005 (Α' 98), «Κωδικοποίηση της νο¬ 
μοθεσίας για την Κυβέρνηση και τα Κυβερνητικά Όργανα», 
γ. του άρθρου 13 του ν. 2578/1998 «Εκπόνηση μελετών 
από το Υπουργείο Μεταφορών και Επικοινωνιών», όπως 
αυτό τροποποιήθηκε με τη παράγραφο 1 του άρθρου 10 
του ν. 2801/2000 και το άρθρο 48 του ν. 2963/2001, 
δ. του άρθρου 12 του ν. 3109/2003 (Α' 38) «Ρύθμιση 
θεμάτων επιβατηγών δημόσιας χρήσης αυτοκινήτων 
και άλλες διατάξεις», 

ε. του άρθρου 17 του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. και 
Ο.Τ.Α., μονίμων στελεχών των Ενόπλων Δυνάμεων και αντι¬ 
στοίχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες συναφείς διατάξεις». 

2. Την ανάγκη συγκρότησης επιτροπής για τον καθο¬ 
ρισμό της ύλης που αναφέρεται στη χορήγηση ειδικής 
άδειας οδήγησης Ε.Δ.Χ. αυτοκινήτου, αποφασίζουμε: 

Συγκροτούμε στο Υπουργείο Μεταφορών και Επικοι¬ 
νωνιών, επιτροπή, με αντικείμενο τον καθορισμό της 
ύλης που απαιτείται για τη χορήγηση ειδικής άδειας 
οδήγησης, η οποία θα αποτελείται από τους: 

1. Γραμματικόπουλο Δημήτριο, Προϊστάμενο Δ/νσης 
Επιβατικών Μεταφορών. 

2. Διαλυνά Δέσποινα, Προϊσταμένη Τμήματος Αστικών 
Συγκοινωνιών της Δ/νσης Επιβατικών Μεταφορών. 

3. Βερόγκο Αργύριο, Προϊστάμενο Τμήματος Εγκρίσεως 
Τύπου Οχημάτων, της Δ/νσης Τεχνολογίας Οχημάτων. 

4. Λυμπερόπουλο Ευθύμιο, Πρόεδρο ΠΟΕΙΑΤΑ. 

5. Κισσά Πάρι, Γραμματέα ΠΟΕΙΑΤΑ. 

Πρόεδρος και συντονιστής της επιτροπής ορίζεται 
ο Γραμματικόπουλος Δημήτριος με αναπληρωτή την 
Διαλυνά Δέσποινα. 


Γραμματέας της επιτροπής ορίζεται η Μουνδρέα 
Δάφνη. 

Ι.'Εργο της επιτροπής είναι ο καθορισμός της ύλης που 
απαιτείται για την απόκτηση ειδικής άδειας οδήγησης επι¬ 
βατικού δημόσιας χρήσης αυτοκινήτου. Η ύλη θα καθορι- 
σθεί σύμφωνα με τα προβλεπόμενα στη περίπτωση ζ της 
παραγράφου 2 των π.δ. 243/1987 και π.δ. 244/1987 (Α' 104). 

2. Το έργο της επιτροπής πρέπει να παραδοθεί στη Δ/ 
νση Επιβατικών Μεταφορών του Υπουργείου Μεταφορών 
και Επικοινωνιών σε έντυπη και ηλεκτρονική μορφή. 

3. Η επιτροπή θα εργάζεται εκτός ωραρίου εργασίας 
των υπηρεσιών και θα πρέπει να περατώσει το έργο 
της σε χρονικό διάστημα τεσσάρων (4) μηνών από την 
ημερομηνία δημοσίευσης της παρούσας απόφασης. Το 
ύψος της αποζημίωσης του Προέδρου, των Μελών της 
επιτροπής και του Γραμματέα θα καθορισθεί με κοινή 
απόφαση των Γ ενικών Γ ραμματέων του Υπουργείου Οι¬ 
κονομίας και Οικονομικών και Μεταφορών και Επικοινω¬ 
νιών και θα βαρύνει τις πιστώσεις του προϋπολογισμού 
εξόδων του ειδικού λογαριασμού με αριθμό 541077-03 
(που τηρεί το ΥΠΜΕ στην Ε.Τ.Ε.). 

4. Η παραπάνω αποζημίωση θα καταβληθεί στα μέλη 
της επιτροπής μετά την περαίωση του έργου της, το 
οποίο θα πιστοποιηθεί με βεβαίωση της Γ ενικής Διευθύ¬ 
ντριας του Υπουργείου Μεταφορών και Επικοινωνιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2006 

Ο ΥΠΟΥΡΓΟΣ 

Μ. ΛΙΑΠΗΣ 
-♦- 

Αριθ. 11513/1303 (3) 

Αποδοχή παραίτησης μέλους του Δ.Σ. της Α.Ε. «Οργα¬ 
νισμός Σιδηροδρόμων Ελλάδος (Ο.Σ.Ε.)» και ορισμός 
νέου μέλους - Διευθύνοντος Συμβούλου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 3 του ν. 3429/2005 «Δημόσιες Επιχει¬ 
ρήσεις και Οργανισμοί (Δ.Ε.Κ.Ο.)» (Α' 314), 

β) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/05 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (Α' 98), 

γ) του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών», όπως ισχύει (Α' 263), 

δ) της υπ’ αριθμ. 41342/4616/27.12.1996 απόφασης των 
Υπουργών Οικονομίας και Οικονομικών και Μεταφορών 
και Επικοινωνιών «Τροποποίηση του καταστατικού του 
ΟΣΕ με βάση τον ν. 2414/1996» (Β' 1168). 

2) Την υπ’ αριθμ. οικ. 1053/112/9.1.2006 απόφαση του 
Υπουργού Οικονομίας και Οικονομικών και του Υφυ¬ 
πουργού Μεταφορών και Επικοινωνιών «Προκήρυξη της 
θέσης του Δ/ντος Συμβούλου της Α.Ε. Όργανισμός Σι¬ 
δηροδρόμων Ελλάδος (Ο.Σ.Ε.)”» (ΠΑΡΑΡΤΗΜΑ 2), όπως 
τροποποιήθηκε με την υπ’ αριθμ. οικ. 4511/435/24.1.2006 
απόφαση (ΠΑΡΑΡΤΗΜΑ 29). 

3. Το υπ’ αριθμ. 391/21.2.2006 έγγραφο της Βουλής 
των Ελλήνων με το οποίο μας διαβιβάζεται η έκθεση 
της Επιτροπής Δημοσίων Επιχειρήσεων Τραπεζών και 
Οργανισμών Κοινής Ωφελείας. 

4. Την από 23.12.2005 υποβληθείσα αίτηση παραίτησης 
του κ. Κεφαλογιάννη Κωνσταντίνου από τη θέση του 
μέλους του Δ.Σ. της Ο.Σ.Ε. Α.Ε. 

5. Την ανάγκη αντικατάστασης του παραπάνω πα- 
ραιτηθέντος μέλους στο Δ. Σ. της Α.Ε. «Οργανισμός 
Σιδηροδρόμων Ελλάδος (Ο.Σ.Ε.)». 

6. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Αποδεχόμαστε την από 23.12.2005 αίτηση παραίτη¬ 
σης του Κεφαλογιάννη Κωνσταντίνου από τη θέση του 
μέλους του Δ.Σ. της Ο.Σ.Ε. Α.Ε. 

2. Ορίζουμε τον Χιόνη Διονύσιο του Παύλου, ως μέλος 
στο Διοικητικό Συμβούλιο - Διευθύνοντα Σύμβουλο της 
Α. Ε. «Οργανισμός Σιδηροδρόμων Ελλάδος (Ο.Σ.Ε.)», για 
πενταετή θητεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ Κ. ΛΙΑΠΗΣ 
-♦- 

Αριθ. 23707 (4) 

Σύσταση και ορισμός μελών της Ομάδας Εργασίας για 
την ενιαιοποίηση των εντύπων αιτήσεων και των βε¬ 
βαιώσεων - πιστοποιητικών που χορηγούν τα Εφε- 
τεία, οι Εισαγγελίες Εφετών, τα Πρωτοδικεία, οι Ει¬ 
σαγγελίες Πλημμελειοδικών, τα Ειρηνοδικεία και τα 
Πταισματοδικεία της χώρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του ν. 2880/2001 «Πρόγραμμα «ΠΟΛΙΤΕΙΑ» για τη 
μεταρρύθμιση και τον εκσυγχρονισμό της Δημόσιας Δι¬ 
οίκησης και άλλες διατάξεις» (ΦΕΚ 9 Α730.1.2001), όπως 
τροποποιήθηκε με το άρθρο 17 του ν. 3345/2005 (ΦΕΚ 
138 Α716.6.2005), 

β) της παρ. 5α του άρθρου 6 του ν. 2207/1994 «Προσω¬ 
ρινή κράτηση και έλεγχος της διάρκειάς της, αναστολή 
ποινών, απόλυση υπό όρο, επιτάχυνση διαδικασίας πολι¬ 
τικών υποθέσεων και άλλες διατάξεις» (ΦΕΚ 65 Α'), 

γ) της παρ. 6α του άρθρου 5 του ν. 2408/1996 «Τρο¬ 
ποποίηση διατάξεων του Ποινικού Κώδικα, του Κώδικα 
Ποινικής Δικονομίας, του Κώδικα Βασικών Κανόνων για 
τη μεταχείριση των κρατουμένων και άλλες διατάξεις» 
(ΦΕΚ 104 Α'), 

δ) της παρ. 4 του άρθρου 19 του ν. 2470/1997 «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις» (ΦΕΚ 40 Α'), 

ε) των άρθρων 13,14, και 15 του ν. 2690/1999 «Κύρωση 
του Κώδικα Διοικητικής Διαδικασίας και άλλες διατά¬ 
ξεις» (ΦΕΚ 45 Α'), όπως το άρθρο 14 συμπληρώθηκε με 
την παρ.7 του άρθρου 6 του ν. 3242/2004 «Ρυθμίσεις 
για την οργάνωση και λειτουργία της Κυβέρνησης, τη 
διοικητική διαδικασία και τους Ο.Τ.Α.» (ΦΕΚ 102 Α'). 


2. Την υπ’ αριθμ. 15453/5.8.2005 απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Οικονομίας και Οικονομικών «Κανονισμός Εφαρ¬ 
μογής Προγράμματος ΠΟΛΙΤΕΙΑ» (ΦΕΚ 1120 Β'). 

3. Την υπ’ αριθμ. 15132 οικ./6.2.2006 απόφαση του 
Υπουργού Δικαιοσύνης για τον ορισμό μελών της 
Ομάδας Στήριξης του Προγράμματος «ΠΟΛΙΤΕΙΑ» στο 
Υπουργείο Δικαιοσύνης. 

4. Την υπ’ αριθμ. ΔΙΔΙΜ/Φ. 33/78/26055/21.12.2005 από¬ 
φαση του Υπουργείου Εσωτερικών, Δημόσιας Διοίκησης 
και Αποκέντρωσης για την ένταξη στο Επιχειρησιακό 
Πρόγραμμα «ΠΟΛΙΤΕΙΑ» του έργου με τίτλο «Ενιαιοποί- 
ηση των εντύπων αιτήσεων και των βεβαιώσεων-πιστο- 
ποιητικών που χορηγούν τα Δικαστήρια και οι Εισαγ¬ 
γελίες της Χώρας». 

5. Την ανάγκη προώθησης του προγράμματος «ΠΟ¬ 
ΛΙΤΕΙΑ» στο Υπουργείο Δικαιοσύνης για τη μεταρρύθ¬ 
μιση και τον εκσυγχρονισμό της Δημόσιας Διοίκησης, 
και 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπολο¬ 
γισμού, καθόσον η σχετική δαπάνη θα καθορισθεί με την 
έκδοση της κοινής απόφασης των Υπουργών Οικονομίας 
και Οικονομικών και Δικαιοσύνης που προβλέπεται από 
τις διατάξεις της παρ. 5α του άρθρου 6 του ν. 2207/1994 
και του τελευταίου εδαφίου της παρ. 18 του άρθρου 18 
του ν. 2503/1997, αποφασίζουμε: 

Τη σύσταση ομάδας εργασίας για την ενιαιοποίηση 
των εντύπων αιτήσεων και των βεβαιώσεων - πιστοποιη¬ 
τικών που χορηγούν τα Εφετεία, οι Εισαγγελίες Εφετών, 
τα Πρωτοδικεία, οι Εισαγγελίες Πλημμελειοδικών, τα 
Ειρηνοδικεία και τα Πταισματοδικεία της χώρας και 
ορίζουμε τα μέλη της ως ακολούθως: 

1. Ελευθέριο ΤΣΑΚΟΠΟΥΛΟ, τέως Αρεοπαγίτη, Πρό¬ 
εδρο. 

2. Νικόλαο ΣΥΡΟΠΟΥΛΟ, τέως Αρεοπαγίτη, μέλος 
και 

3. Ανδρέα ΦΑΚΟ, τέως Αντεισαγγελέα του Αρείου 
Πάγου, μέλος. 

Για την γραμματειακή υποστήριξη της ομάδας εργασί¬ 
ας ορίζουμε τον Παναγιώτη ΠΑΠΑΓΕΩΡΓΙΟΥ, Προϊστάμε¬ 
νο Τμήματος της Κεντρικής Υπηρεσίας του Υπουργείου 
Δικαιοσύνης, κλάδου ΠΕ Διοικητικού-Οικονομικού με 
βαθμό Α'. 

Έργο της ομάδας εργασίας είναι η δημιουργία, η 
απλούστευση και η ενιαιοποίηση των εντύπων αιτήσεων 
και των βεβαιώσεων - πιστοποιητικών που χορηγούν 
τα Εφετεία, οι Εισαγγελίες Εφετών, τα Πρωτοδικεία, οι 
Εισαγγελίες Πλημμελειοδικών, τα Ειρηνοδικεία και τα 
Πταισματοδικεία της χώρας. 

Η ομάδα εργασίας θα λειτουργήσει εκτός του κα¬ 
νονικού ωραρίου εργασίας των δημοσίων υπηρεσιών 
και σύμφωνα με τις ισχύουσες γενικές διατάξεις περί 
συλλογικών οργάνων. 

Χρόνος περαίωσης της δημιουργίας-απλούστευσης- 
ενιαιοποίησης των εντύπων αιτήσεων και βεβαιώσεων- 
πιστοποιητικών ορίζεται η 31η Ιουλίου 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. οικ. 1387 (5) 

Συμπλήρωση - τροποποίηση της υτί αριθμ. 655/31.1.2006 
υπουργικής απόφασης περί ορισμού Επιτροπής Παρακο¬ 
λούθησης και Παραλαβής του έργου «Υλοποίηση Ολοκλη¬ 
ρωμένου Πληροφοριακού Συστήματος Παρακολούθησης 
της ανάπτυξης στην Μακεδονία και Θράκη αλλά και στην 
Νοτιοανατολική Ευρώπη» και «Κατάρτιση του Προσωπι¬ 
κού του Υ.ΜΑ.Θ. στη Χρήση του Ολοκληρωμένου Πληρο¬ 
φοριακού Συστήματος παρακολούθησης της ανάπτυξης 
στη Μακεδονία και Θράκη αλλά και στη Νοτιοανατολική 
Ευρώπη» στα πλαίσια του Επιχειρησιακού Προγράμμα¬ 
τος «Κοινωνία της Πληροφορίας» του Γ' ΚΠΣ. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

Α) Τις διατάξεις: 

1) Του ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ Α'/251) και ειδικότερα του άρθρου 4 
παρ. 3 όπως ισχύει. 

2) Του ν. 2286/1995, «Προμήθειες του δημοσίου τομέα 
και ρυθμίσεις σχετικών θεμάτων» (ΦΕΚ Α'/ΙΘ). 

3) Του ν. 2362/1995 «Περί Δημοσίου Λογιστικού, ελέγ¬ 
χου των δαπανών του κράτους και άλλες διατάξεις» 
(ΦΕΚ Α7247). 

4) Του ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ Α745). 

5) Του άρθρου 1 του ν. 301/1976 «Περί της εις την 
Εφημερίδα της Κυβερνήσεως δημοσιευόμενης ύλης και 
ρυθμίσεις θεμάτων αναφερομένων εις την έκδοσιν και 
κυκλοφορίαν ταύτης» (ΦΕΚ Α71991). 

6) Του άρθρου 17 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α, μονίμων στελεχών των Ενόπλων Δυ¬ 
νάμεων, και αντίστοιχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις» (ΦΕΚ Α7297). 

7) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ Α'/1998). 

8) Του π.δ. 4/2002 «Εκτέλεση ενεργειών τεχνικής βοήθει¬ 
ας - στήριξης και διαχείριση των αντίστοιχων πόρων. 

9) Του π.δ. 370/1995 περί προσαρμογής της Ελληνικής 
νομοθεσίας περί προμηθειών του Δημοσίου προς το 
Κοινοτικό Δίκαιο (ΦΕΚ Α7199), όπως τροποποιήθηκε με 
το π.δ. 105/2000 (ΦΕΚ ΑΤΙ00). 

10) Του π.δ. 346/1998 περί προσαρμογής της Ελληνι¬ 
κής Νομοθεσίας για τις δημόσιες συμβάσεις υπηρεσιών 
προς τις διατάξεις της Οδηγίας 92/50/ΕΘΚ (ΦΕΚ Α7230), 
όπως τροποποιήθηκε με το π.δ. 18/2000 (ΦΕΚ Α715). 

11) Του π.δ. 394/1996 «Κανονισμός Προμηθειών Δημο¬ 
σίου» (ΦΕΚ Α7266). 

12) Του π.δ. 167/2.9.2005 «Οργανισμού του Υπουργείου 
Μακεδονίας Θράκης». 

13) Του π.δ. 358/1986 για τις αρμοδιότητες του Υπουρ¬ 
γείου Μακεδονίας - Θράκης (ΦΕΚ Α7158). 

Β. Την υπ’ αριθμ. 4818/17.6.2005 απόφασή μας που 
αφορά την έγκριση διενέργειας διαγωνισμού για την 
επιλογή αναδόχου του έργου «Υλοποίηση Ολοκληρωμέ¬ 
νου Πληροφοριακού Συστήματος Παρακολούθησης της 


ανάπτυξης στην Μακεδονία και Θράκη αλλά και στην 
Νοτιοανατολική Ευρώπη» και «Κατάρτιση του Προσωπι¬ 
κού του Υ.ΜΑ.Θ. στη Χρήση του Ολοκληρωμένου Πληρο¬ 
φοριακού Συστήματος παρακολούθησης της ανάπτυξης 
στη Μακεδονία και Θράκη αλλά και στη Νοτιοανατολική 
Ευρώπη» στα πλαίσια του Επιχειρησιακού Προγράμμα¬ 
τος «Κοινωνία της Πληροφορίας» του Γ' ΚΠΣ. 

Γ. Την υπ’ αριθμ. 4821/17.6.2005 Διακήρυξη του δια¬ 
γωνισμού για την ανάδειξη αναδόχου του παραπάνω 
έργου. 

Δ. Την υπ’ αριθμ. 10098/25.11.2005 απόφασης κατακύ- 
ρωσης του παραπάνω έργου. 

Ε. Την υπ’ αριθμ. 655/31.1.2006 απόφασή μας περί ορι¬ 
σμού Επιτροπής Παρακολούθησης και Παραλαβής του 
παραπάνω έργου και την ανάγκη τροποποίησης - συ¬ 
μπλήρωσής της. 

Ζ. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, καθόσον η σχετική δαπάνη θα προκόψει με 
την απόφαση καθορισμού της αποζημίωσης των μελών 
της Επιτροπής, αποφασίζουμε: 

1. Τροποποιούμε - συμπληρώνουμε την υπ’ αριθμ. 655/ 
31.1.2006 απόφασή μας και συστήνουμε - συγκροτούμε 
Επιτροπή Παρακολούθησης και Παραλαβής (ΕΠΠ) του 
έργου «Υλοποίηση Ολοκληρωμένου Πληροφοριακού Συ¬ 
στήματος Παρακολούθησης της ανάπτυξης στην Μακε¬ 
δονία και Θράκη αλλά και στην Νοτιοανατολική Ευρώπη» 
και «Κατάρτιση του Προσωπικού του Υ.ΜΑ.Θ. στη Χρήση 
του Ολοκληρωμένου Πληροφοριακού Συστήματος παρα¬ 
κολούθησης της ανάπτυξης στη Μακεδονία και Θράκη 
αλλά και στη Νοτιοανατολική Ευρώπη» στα πλαίσια του 
Επιχειρησιακού Προγράμματος «Κοινωνία της Πληρο¬ 
φορίας» του Γ' ΚΠΣ αποτελούμενη από τους: 

α. ΠΡΟΕΔΡΟΣ : Δρ. Παρθενόπουλος Κωνσταντίνος, 
υπάλληλος με βαθμό Α' του κλάδου ΠΕ Μηχανικών, Γ εν. 
Διευθυντής του Υπουργείου Μακεδονίας - Θράκης, με 
αναπληρωτή τον Σπυριδόπουλο Βασίλειο υπάλληλο με 
βαθμό Α' του κλάδου ΠΕ Γεωτεχνικών, Προϊστάμενο 
της Διεύθυνσης Εξωτερικών, Άμυνας, Ασφάλειας και 
Δικαιοσύνης. 

β. ΜΕΛΟΣ : Χαραυγής Κωνσταντίνος, υπάλληλος με 
βαθμό Α' του κλάδου ΠΕ Πολιτικών Μηχανικών, Προϊ¬ 
στάμενος της Διεύθυνσης Περιβάλλοντος και Υποδομών, 
με αναπληρωτή τον Βαγγελινό Βασίλειο υπάλληλο με 
βαθμό Β' του κλάδου ΠΕ Μηχανικών. 

γ. ΜΕΛΟΣ : Ιωσηφέλλης Ιωάννης, υπάλληλος με βαθμό Α' 
του κλάδου ΠΕ Πολιτικών Μηχανικών, Προϊστάμενος του 
Τμήματος ΠΕ.ΧΩΔ.Ε. της Διεύθυνσης Περιβάλλοντος και 
Υποδομών, με αναπληρώτρια την Χριστάρα Ελένη υπάλλη¬ 
λο με βαθμό Α' του κλάδου ΠΕ Γεωτεχνικών, Προϊσταμένη 
του Τμήματος Αγροτικής Ανάπτυξης και Τροφίμων της 
Διεύθυνσης Οικονομίας και Τ συριστικής Ανάπτυξης. 

δ. ΜΕΛΟΣ : Τσικώτη Νικολέτα, υπάλληλος με βαθ¬ 
μό Α' του κλάδου ΠΕ Μηχανικών, Προϊσταμένη του 
Τμήματος Πολιτιστικής Κληρονομιάς και Σύγχρονου 
Πολιτισμού της Διεύθυνσης Παιδείας, Πολιτισμού και 
Κοινωνικής Προστασίας, με αναπληρωτή τον Μαρά- 
τη Σταμάτιο, υπάλληλο με βαθμό Β' του κλάδου ΠΕ 
Μηχανικών. 

ε. ΜΕΛΟΣ : Παπαδόπουλος Θεοφύλακτος, υπάλληλος 
με βαθμό Γ' του κλάδου ΠΕ Πληροφορικής, με αναπλη¬ 
ρωτή τον Αγτζίδη Γεώργιο υπάλληλο με βαθμό Β' του 
κλάδου ΔΕ Χειριστών Η/Υ. 

Χρέη Γραμματέα της Επιτροπής θα εκτελεί η Βελέτσου 
Ελένη υπάλληλος με σχέση εργασίας ιδιωτικού δικαίου 
αορίστου χρόνου, του κλάδου ΔΕ Δ/κων Γραμματέων, 
με αναπληρώτρια την Σαλονικίδου Άννα υπάλληλο με 
βαθμό Γ' του κλάδου ΔΕ Δ/κών Γραμματέων. 

2. Έργο της Επιτροπής Παρακολούθησης και Παραλα¬ 
βής είναι η επίβλεψη της εκτέλεσης της Σύμβασης από 
τον ανάδοχο και η παραλαβή των παραδοτέων του έργου 
«Υλοποίηση Ολοκληρωμένου Πληροφοριακού Συστήμα¬ 
τος Παρακολούθησης της ανάπτυξης στην Μακεδονία 
και Θράκη αλλά και στην Νοτιοανατολική Ευρώπη» και 
«Κατάρτιση του Προσωπικού του Υ.ΜΑ.Θ. στη Χρήση του 
Ολοκληρωμένου Πληροφοριακού Συστήματος παρακο¬ 
λούθησης της ανάπτυξης στη Μακεδονία και Θράκη αλλά 
και στη Νοτιοανατολική Ευρώπη» στα πλαίσια του Επι¬ 
χειρησιακού Προγράμματος «Κοινωνία της Πληροφορίας» 
του Γ' ΚΠΣ σύμφωνα με τους όρους της Προκήρυξης, την 
Προσφορά του Αναδόχου και την σχετική Σύμβαση. 

3. Η λήξη της θητείας της Επιτροπής ορίζεται σε οχτώ (8) μή¬ 
νες και πάντως όχι πριν την οριστική παραλαβή του Έργου. 

4. Η Επιτροπή θα αμείβεται για τις συνεδριάσεις της 
που λαμβάνουν χώρα εκτός του κανονικού ωραρίου και 
σε χρόνο που δεν καλύπτεται από υπερωριακή απασχό¬ 
ληση. Ο καθορισμός της αποζημίωσης του Προέδρου, 
των μελών και του Γ ραμματέα της Επιτροπής θα γίνει 
σύμφωνα με τις διατάξεις του άρθρου 17 παρ. 2 περ. β 
του ν. 3205/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΚΑΛΑΝΤΖΗΣ 
-♦- 

Αριθ. 08/ΔΤΑ/20570 (6) 

Τροποποίηση της υπ’ αριθμ. 08/ΔΤΑ/25342/99/7.1.2000 
απόφασης του Γενικού Γραμματέα Περιφέρειας 
Αττικής, για σύσταση Νομικού Προσώπου με την 
επωνυμία «Αθλητικός Οργανισμός Δήμου Νέας 
Μάκρης», όπως τροποποιήθηκε με την υπ’ αριθμ. 08/ 
ΔΤΑ/7232/16.6.2005 όμοια. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του π.δ. 410/1995 (ΦΕΚ 
231/Α'). 

2) Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις» (ΦΕΚ 107/ 
Α730.5.1997). 

3) Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98Α'). 

4) Την υπ’ αριθμ. 08/ΔΤΑ/25342/99/7.1.2000 (ΦΕΚ 83/ 
Β'/2.2.2000) απόφαση του Γενικού Γραμματέα Περιφέ¬ 
ρειας Αττικής, για σύσταση ιδίου Νομικού Προσώπου 
με την επωνυμία «Αθλητικός Οργανισμός Δήμου Νέας 
Μάκρης», όπως τροποποιήθηκε με την υπ’ αριθμ. 08/ 
ΔΤΑ7232/16.6.2005 όμοια. 

5) Την υπ’ αριθμ. οικ. 16976/12.11.2003 απόφαση του Γ ενικού 
Γ ραμματέα Περιφέρειας Αττικής για μεταβίβαση εξουσίας 


υπογραφής «Με εντολή Γ ενικού Γ ραμματέα Περιφέρειας» 
στο Γ ενικό Διευθυντή της Περιφέρειας Αττικής. 

6) Την υπ’ αριθμ. 255/2005 απόφαση του Δημοτικού 
Συμβουλίου Νέας Μάκρης, αποφασίζουμε: 

Τροποποιούμε την υπ’ αριθμ. 08/ΔΤΑ/25342/99/7.1.2000 
(ΦΕΚ 83/Β'/2.2.2000) απόφαση του Γενικού Γραμματέα 
Περιφέρειας Αττικής, για σύσταση Νομικού Προσώπου 
με την επωνυμία «Αθλητικός Οργανισμός Δήμου Νέας 
Μάκρης», όπως τροποποιήθηκε με την υπ’ αριθμ. 08/ 
ΔΤΑ/7232/16.6.2005 όμοια και συγκεκριμένα ως προς το 
άρθρο 4 (πόροι - ως προς την ετήσια επιχορήγηση του 
Δήμου Νέας Μάκρης), το άρθρο 6 (Διοίκηση - παραμένει 
ως έχει μετά την τροποποίηση που έγινε με την υπ’ 
αριθμ. 08/ΔΤΑ/7232/16.6.2005 απόφαση του Γενικού 
Γραμματέα Περιφέρειας Αττικής και αφορά την υπ’ 
αριθμ. 81/2005 απόφαση του Δ.Σ. Νέας Μάκρης) και το 
άρθρο 7 (κάλυψη δαπάνης), ως εξής: 

Αρθρο 4. 

Πόροι 

- Ετήσια επιχορήγηση του Δήμου Νέας Μάκρης 
με ποσό τουλάχιστον 30.000 ευρώ και πάντως όχι 
μεγαλύτερη των 100.000 ευρώ. 

Αρθρο 6. 

Διοίκηση 

- (παραμένει ως έχει μετά την τροποποίηση που έγινε 
με την υπ’ αριθμ. 08/ΔΤΑ/7232/16.6.2005 απόφαση του 
Γ ενικού Γ ραμματέα Περιφέρειας Αττικής και αφορά την 
υπ’ αριθμ. 81/2005 απόφαση του ΔΣ Νέας Μάκρης 

Αρθρο 7. 

Κάλυψη δαπάνης 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νέας 
Μάκρης, στον Κ.Α. 15-6471.01 οι τυχόν επιχορηγήσεις του 
Δήμου προς τον Αθλητικό Οργανισμό. 

Κατά τα λοιπά ισχύει η υπ’ αριθμ. 08/ΔΤΑ/25342/99/ 
7.1.2000 (ΦΕΚ 83/Β'/2.2.2000) απόφαση του Γενικού 
Γραμματέα Περιφέρειας Αττικής, για σύσταση ιδίου 
Νομικού Προσώπου με την επωνυμία «Αθλητικός 
Οργανισμός Δήμου Νέας Μάκρης», όπως τροποποιήθηκε 
με την υπ’ αριθμ. 08/ΔΤΑ/7232/16.6.2005 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 9 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθ. 20712 (7) 

Τροποποίηση της υπ’ αριθμ. 5223/18.3.1993 απόφασης 
του Νομάρχη Μεσσηνίας, περί συστάσεως Νομικού 
Προσώπου στο Δήμο Καλαμάτας Ν. Μεσσηνίας με 
την επωνυμία «Δημοτικός Κοινωνικός Φορέας Δή¬ 
μου Καλαμάτας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ (π.δ. 410/1995) 
περί «λοιπών δημοτικών και κοινοτικών προσώπων». 

2. Τις διατάξεις του άρθρου 29Α του ν. 1558/1985 όπως 
τροποποιήθηκε με τα π.δ. 63/2005, ΦΕΚ 98/Α72005. 

3. Την υπ’ αριθμ. 5223/18.3.1993 απόφαση του Νομάρχη 
Μεσσηνίας, με την οποία συστήθηκε ο Δημοτικός Κοι¬ 
νωνικός Φορέας Δήμου Καλαμάτας (ΦΕΚ 250/Β71993), 
όπως τροποποιήθηκε με την υπ’ αριθμ. 5508/18.5.2001 
απόφαση του Διευθυντή Τοπικής Αυτοδιοίκησης και 
Διοίκησης Ν. Μεσσηνίας. 

4. Την υπ’ αριθμ. 618/2005 απόφαση του Δημοτικού 
Συμβουλίου Καλαμάτας με την οποία τροποποιείται 
η συστατική πράξη του Δημοτικού Κοινωνικού Φορέα 
Δήμου Καλαμάτας, αποφασίζουμε: 

Διαπιστώνουμε τη νομιμότητα της υπ’ αριθμ. 618/2005 
απόφασης του Δημοτικού Συμβουλίου Καλαμάτας σύμ¬ 
φωνα με τις διατάξεις του άρθρου 203 του π.δ. 410/1995 
(Δ.Κ.Κ.) και τροποποιούμε την υπ’ αριθμ. 5223/18.3.1993 
απόφαση του Νομάρχη Μεσσηνίας (ΦΕΚ 250/Β71993), 
όπως τροποποιήθηκε με την υπ’ αριθμ. 5508/18.5.2001 
απόφαση του Δ/ντή Τοπικής Αυτοδιοίκησης και Διοίκη¬ 
σης Ν. Μεσσηνίας, με την οποία συστήθηκε στο Δήμο 
Καλαμάτας Νομικό Πρόσωπο με την επωνυμία «Δημο¬ 
τικός Κοινωνικός Φορέας Δήμου Καλαμάτας» ως προς 
το εδάφιο α της παρ. 5 αυτής που αφορά στους πόρους 
του Νομικού Προσώπου ως εξής: 

α. Ετήσια επιχορήγηση του Δήμου Καλαμάτας εκατό 
χιλιάδες (100.000) ευρώ. 

Κατά τα λοιπά ισχύει ως έχει η τροποποιούμενη ως 
άνω υπ’ αριθμ. 5223/18.3.1993 απόφασή μας η οποία έχει 
δημοσιευθεί στο ΦΕΚ 250/Β71985) όπως τροποποιήθηκε 
με την υπ’ αριθμ. 5508/18.5.2001 απόφαση του Δ/ντή Το¬ 
πικής Αυτοδιοίκησης και Διοίκησης Ν. Μεσσηνίας. 

Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Καλαμάτας ύψους 
εκατό χιλιάδων (100.000) ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 16 Φεβρουάριου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 20713 (8) 

Τροποποίηση της υπ’ αριθμ. 7477/24.4.1985 απόφασης του 
Νομάρχη Μεσσηνίας, περί συστάσεως Νομικού Προσώ¬ 
που στο Δήμο Καλαμάτας Ν. Μεσσηνίας με την επωνυ¬ 
μία «Κέντρο Ανοικτής Προστασίας Ηλικιωμένων». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Ι.Τις διατάξεις του άρθρου 203 του Δ.Κ.Κ. (π.δ. 410/1995) 
περί «λοιπών δημοτικών και κοινοτικών προσώπων». 

2. Τις διατάξεις του άρθρου 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

3. Την υπ’ αριθμ. 7477/24.4.1985 απόφαση του Νομάρχη 
Μεσσηνίας, με την οποία συστήθηκε το Κέντρο Ανοι¬ 
κτής Προστασίας Ηλικιωμένων στο Δήμο Καλαμάτας 
(ΦΕΚ 298/Β71985), όπως τροποποιήθηκε με την υπ’ αριθμ. 
5509/18.5.2001 απόφαση του Διευθυντή Τοπικής Αυτοδι¬ 
οίκησης και Διοίκησης Ν. Μεσσηνίας. 

4. Την υπ’ αριθμ. 617/2005 απόφαση του Δημοτικού 
Συμβουλίου Καλαμάτας με την οποία τροποποιείται η 


συστατική πράξη του Κέντρου Ανοικτής Προστασίας 
Ηλικιωμένων, αποφασίζουμε: 

Διαπιστώνουμε τη νομιμότητα της υπ’ αριθμ. 617/2005 
απόφασης του Δημοτικού Συμβουλίου Καλαμάτας σύμ¬ 
φωνα με τις διατάξεις του άρθρου 203 του π.δ. 410/1994 
(Δ.Κ.Κ.) και τροποποιούμε την υπ’ αριθμ. 7477/24.4.1985 
απόφασή του Νομάρχη Μεσσηνίας (ΦΕΚ 298/Β71985), 
όπως τροποποιήθηκε με την υπ’ αριθμ. 5509/18.5.2001 
απόφαση του Δ/ντή Τοπικής Αυτοδιοίκησης και Διοίκη¬ 
σης Ν. Μεσσηνίας, με την οποία συστήθηκε στο Δήμο 
Καλαμάτας Νομικό Πρόσωπο με την επωνυμία «Κέντρο 
Ανοικτής Προστασίας Ηλικιωμένων» ως προς το εδά¬ 
φιο α της παρ. 3 αυτής που αφορά στους πόρους του 
Νομικού Προσώπου ως εξής: 

α. Ετήσια επιχορήγηση του Δήμου Καλαμάτας εκατό 
πενήντα χιλιάδες (150.000) ευρώ. 

Κατά τα λοιπά ισχύει ως έχει η τροποποιούμενη ως 
άνω υπ’ αριθμ. 7477/24.4.1985 απόφασή μας η οποία έχει 
δημοσιευθεί στο ΦΕΚ 298/Β71985, όπως τροποποιήθηκε 
με την υπ’ αριθμ. 5509/18.5.2001 απόφαση του Δ/ντή Το¬ 
πικής Αυτοδιοίκησης και Διοίκησης Ν. Μεσσηνίας. 

Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Καλαμάτας 
ύψους εκατό πενήντα χιλιάδων (150.000) ευρώ ετησί¬ 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 16 Φεβρουάριου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθ. 20714 (9) 

Τροποποίηση της υπ’ αριθμ. 71744/17.9.1982 απόφασης 
των Υπουργών Εσωτερικών και Υγείας και Πρόνοιας 
περί συστάσεως Νομικού Προσώπου στο Δήμο Καλα¬ 
μάτας Ν. Μεσσηνίας με την επωνυμία «Κέντρο Ανοι¬ 
κτής Προστασίας Ηλικιωμένων Δήμου Καλαμάτας». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

Ι.Τις διατάξεις του άρθρου 203 του Δ.Κ.Κ. (π.δ. 410/1995) 
περί «λοιπών δημοτικών και κοινοτικών προσώπων». 

2. Τ ις διατάξεις του άρθρου 29Α του ν. 1558/1985 όπως 
τροποποιήθηκε με τα π.δ. 63/2005, ΦΕΚ 98/Α72005. 

3. Την υπ’ αριθμ. 71744/17.9.19-82 απόφαση των Υπουρ¬ 
γών Εσωτερικών και Υγείας και Πρόνοιας, με την οποία 
συστήθηκε το Κέντρο Ανοικτής Προστασίας Ηλικιω¬ 
μένων στο Δήμο Καλαμάτας (ΦΕΚ 936/Β71982), όπως 
τροποποιήθηκε με την υπ’ αριθμ. 5511/18.5.2001 απόφαση 
του Διευθυντή Τοπικής Αυτοδιοίκησης και Διοίκησης Ν. 
Μεσσηνίας. 

4. Την υπ’ αριθμ. 616/2005 απόφαση του Δημοτικού 
Συμβουλίου Καλαμάτας με την οποία τροποποιείται η 
συστατική πράξη του Κέντρου Ανοικτής Προστασίας 
Ηλικιωμένων Δήμου Καλαμάτας, αποφασίζουμε: 

Διαπιστώνουμε τη νομιμότητα της υπ’ αριθμ. 616/2005 
απόφασης του Δημοτικού Συμβουλίου Καλαμάτας σύμ¬ 
φωνα με τις διατάξεις του άρθρου 203 του π.δ. 410/1994 
(Δ.Κ.Κ.) και τροποποιούμε την υπ’ αριθμ. 71744/17.9.1982 
απόφασης των Υπουργών Εσωτερικών και Υγείας και 
Πρόνοιας (ΦΕΚ 936/Β71982), όπως τροποποιήθηκε με την 

υπ’ αριθμ. 5511/18.5.2001 απόφαση του Δ/ντή Τοπικής Αυ¬ 
τοδιοίκησης και Διοίκησης Ν. Μεσσηνίας,, με την οποία 
συστήθηκε στο Δήμο Καλαμάτας Νομικό Πρόσωπο με 
την επωνυμία «Κέντρο Ανοικτής Προστασίας Ηλικιω¬ 
μένων Δήμου Καλαμάτας» ως προς το εδάφιο α της 
παρ. 3 αυτής, που αφορά στους πόρους του Νομικού 
Προσώπου ως εξής: 

α. Ετήσια επιχορήγηση του Δήμου Καλαμάτας διακό¬ 
σιες χιλιάδες (200.000) ευρώ. 

Κατά τα λοιπά ισχύει ως έχει η τροποποιούμενη ως 
άνω υπ’ αριθμ. 71744/17.9.1982 απόφαση των Υπουργών 
Εσωτερικών και Υγείας και Πρόνοιας η οποία έχει δη- 


μοσιευθεί στο ΦΕΚ 936/Β71982, όπως τροποποιήθηκε 
με την α.π. 5511/18.5.2001 απόφαση του Δ/ντή Τοπικής 
Αυτοδιοίκησης και Διοίκησης Ν. Μεσσηνίας. 

Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Καλαμάτας 
ύψους διακοσίων χιλιάδων (200.000) ευρώ ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 16 Φεβρουάριου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

